નવીદિલ્હી: ભાજપે આક્ષેપ કરતા કહ્યું હતું કે, મુખ્યમંત્રી અરવિંદ કેજરીવાલ તરફથી સસ્તી લોકપ્રિયતા મેળવવા માટે જુદા જુદા નાટક કરવામાં આવી રહ્યા છે. ડીડીસીએ બાબતોમાં ગેરરીતિમાં તપાસના ભાગરુપે અધિકારીઓના નામની માંગણી ઉઠી રહી છે. પૂર્વ સોલીસીટર જનરલ ગોપાલ સુબ્રમણ્યમ ‘આપ’ સરકારના ઇશારે કામ કરી રહ્યા છે. બંધારણને વાંચી જવા અને તેમાં અભ્યાસ કરવા ભાજપે દિલ્હીના મુખ્યમંત્રી કેજરીવાલને અપીલ કરી છે. સાથે સાથે એવો આક્ષેપ પણ કર્યો છે કે તેમના ઘણા બધા નિર્ણયો ગેરબંધારણીય રહ્યા છે.